Αριθ. C 347/14 Επίσημη Εφημερίδα των Ευρωπαϊκών Κοινοτήτων 22. 12. 87 
Γνωμοδότηση σχετικά με την πρόταση κανονισμού του Συμβουλίου για την ανάληψη κοινοτικής δράσης 
στον τομέα της τεχνολογίας της μάθησης DELTA (ανάπτυξη των μεθόδων μάθησης στην Ευρώπη με 
τη βοήθεια των προηγμένων τεχνολογιών) - Εναρκτήρια φάση 
(87/C 347/05) 
Στις 7 Σεπτεμβρίου 1987, το Συμβούλιο αποφάσισε, σύμφωνα με το άρθρο 130, γράμμα q της Συνθήκης 
για την ίδρυση της Ευρωπαϊκής Οικονομικής Κοινότητας, να ζητήσει από την Οικονομική και 
Κοινωνική Επιτροπή να γνωμοδοτήσει σχετικά με την παραπάνω πρόταση. 
Η Οικονομική και Κοινωνική Επιτροπή αποφάσισε να ορίσει την κ. Williams γενική εισηγήτρια για 
να προετοιμάσει τις σχετικές εργασίες. 
Κατά την 249η σύνοδο ολομέλειας της (συνεδρίαση της 21ης Οκτωβρίου 1987), η Οικονομική και 
Κοινωνική Επιτροπή υιοθέτησε την ακόλουθη γνωμοδότηση ομόφωνα: 
1. Γενικές παρατηρήσεις 
1.1. Το πρόγραμμα DELTA έχει ως στόχο να προωθήσει 
την έρευνα και την ανάπτυξη προηγμένων, επικουρικών της 
μάθησης τεχνικών, ώστε να την καταστήσει πιο εύκολη και 
πιο προσιτή, και να ανεβάσει το γενικό επίπεδο εκπαίδευσης 
στην Κοινότητα. Πρόκειται να διαδραματίσει σημαντικό 
ρόλο καθώς βαίνουμε προς την εσωτερική αγορά του 1992, 
στην οποία η παραγωγικότητα θα καταστεί πιο σημαντική, 
ενώ η εκπαίδευση και η κατάρτιση σε όλα τα επίπεδα θα 
αποτελούν αναπόσπαστο στοιχείο της προόδου. Ζωτική 
σημασία έχουν οι οικονομίες κλίμακας που δημιουργούνται 
με συνεργασία και συντονισμό, ενώ επιβάλλεται να επιταχυν­
θούν οι κινήσεις προς την κατεύθυνση της απαιτούμενης 
τυποποίησης των νέων τεχνολογιών, τόσο όσον αφορά τον 
εξοπλισμό όσο και τις επικοινωνίες. 
1.2. Κατά συνέπεια, η ΟΚΕ επιδοκιμάζει την ανάγκη επεί­
γουσας εφαρμογής της εναρκτήριας φάσης του προγράμματος 
DELTA, του οποίου τα πέντε πεδία δράσης έχουν οροθετηθεί 
μετά από ορισμένες αξιόλογες αρχικές μελέτες, και τη 
δημιουργία μιας βάσης δεδομένων σημαντικών ατόμων και 
οργανώσεων. Τονίζει επίσης την ανάγκη να δοθεί προσοχή 
στα ακόλουθα σημεία: 
1.2.1. Στα πρώτα στάδια κατάρτισης του προγράμματος, η 
διαβούλευση εκ μέρους της Επιτροπής περιορίσθηκε κυρίως 
στους ακαδημαϊκούς χρήστες και τις κυριότερες εταιρείες 
ηλεκτρονικού υλικού. Πρέπει να δηλωθεί λύπη για το γεγο­
νός ότι σχετικά δεν έγιναν επαρκείς διαβουλεύσεις με τους 
εργαζομένους και τους ασκούμενους, οι οποίοι είναι εξίσου 
ενδιαφερόμενοι. Κατά τα προσεχή στάδια, θα πρέπει να πραγ­
ματοποιούνται διαβουλεύσεις με ένα ευρύ φάσμα σχετικών 
οικονομικών και κοινωνικών ομάδων συμφερόντων, παρέχο­
ντας τους επίσης δυνατότητες να τροφοδοτούν την (συμβου­
λευτική) επιτροπή του προγράμματος DELTA με δεδομένα. 
1.2.2. Απαιτείται συνεχής διάλογος ανάμεσα σε εκείνους 
που παρέχουν και σε εκείνους που εφαρμόζουν και χρησιμο­
ποιούν τις τεχνολογίες μάθησης. Η εμμονή της Επιτροπής 
σε κοινά εκπαιδευτικά και βιομηχανικά προγράμματα στα 
διάφορα κράτη μέλη, θα πρέπει να έχει άμεσα και πρακτικά 
αποτελέσματα. Θα χρειασθεί να αναπτυχθεί πλήρως κάθε 
δυνατότητα παρεπόμενων ευνοϊκών επιδράσεων. 1.2.3. Το πρόγραμμα DELTA θα έπρεπε να έχει σχέση με 
την κατάρτιση όλων των ειδών, συμπεριλαμβανόμενης και 
της επαγγελματικής κατάρτισης, δεδομένου ότι οι εργαζόμε­
νοι είναι δυνατό να αλλάξουν τέσσερις φορές απασχόληση 
μέχρι να συνταξιοδοτηθούν. Όντως, ο ρυθμός μεταβολής 
τόσο στις τεχνολογίες πληροφόρησης όσο και στο διεθνή 
καταμερισμό της εργασίας σημαίνει ότι υπάρχει μια πρω­
τοφανής και ισόβια ανάγκη επικέντρωσης του ενδιαφέροντος 
στην κατάρτιση και την επανεκπαίδευση, στην προσαρμογή 
των προσόντων στις σύγχρονες εξελίξεις, συμβάλλοντας με 
τον τρόπο αυτό στη μείωση της ανεργίας που προκαλείται 
από έλλειψη σχετικών ειδικοτήτων. Το Ευρωπαϊκό Κέντρο 
για την ανάπτυξη της επαγγελματικής κατάρτισης (Cedefop) 
έχει να διαδραματίσει σχετικά ένα συγκεκριμένο ρόλο και 
ελπίζεται ότι όταν θα εξετάζονται τα προγράμματα θα δίνεται 
έμφαση σε εκείνα από αυτά που πραγματεύονται θέματα επαγ­
γελματικής κατάρτισης. 
1.2.4. Όπως οι τεχνολογίες πληροφόρησης θα αναπτύσσο­
νται στις διάφορες φάσεις κατά την προσεχή δεκαετία, σημει­
ώνεται ότι υπάρχει το ενδεχόμενο να καταστεί ευχερέστερη 
η πρόσβαση όλων εκείνων που συμμετέχουν σε οποιοδήποτε 
στάδιο μάθησης, οποιεσδήποτε και αν είναι οι συγκεκριμένες 
ανάγκες τους. Η ΟΚΕ επικροτεί την ανάγκη να σχεδιάζονται 
οι νέες τεχνολογίες έχοντας κατά νου τον άνθρωπο και όχι 
τους τεχνικούς, τεχνολογίες που πρέπει να είναι πιο «προ­
σιτές στους χρήστες», έτσι ώστε οι μαθητευόμενοι όλων των 
ηλικιών και των ικανοτήτων να μην είναι υποχρεωμένοι να 
ομονοήσουν με περίπλοκες διαδικασίες. Τονίζει επίσης τις 
ειδικές ανάγκες των ατόμων που ζουν σε απομακρυσμένες και 
αποκομμένες περιοχές, τα οφέλη από το πρόγραμμα DELTA, 
ιδίως καθώς η απευθείας μετάδοση μέσω δορυφόρου (ΔΒΣ) 
γίνεται διαθέσιμη σε διαρκώς ευρύτερη κλίμακα. 
1.2.5. Εφιστάται η προσοχή στη διαρκή ανάγκη ελέγχου 
αξιολόγησης και δημοσίευσης προγραμμάτων. 
1.2.6. Επίσης, ένα ευρύ φάσμα προγραμμάτων, που προέρ­
χεται από ποικιλόμορφες ομάδες κοινωνικών και οικονομι­
κών συμφερόντων, έχει βασική σημασία κατά την εναρκτήρια 
φάση. Επομένως δεν αρκεί να ζητείται η υποβολή προτάσεων 
για χρηματοδότηση διαμέσου της Επίσημης Εφημερίδας. 
Πρέπει να αναζητηθούν άλλα πιο δημοφιλή μέσα για να 
προσελκυστεί το ενδιαφέρον στη διαθεσιμότητα κεφαλαίων, 
και για να υποδειχθεί ότι υπάρχει μια τράπεζα δεδομένων για 
να συμβάλει στη συνεργασία η οποία αποτελεί θεμελιώδη 
παράγοντα του προγράμματος. 
22. 12. 87 Επίσημη Εφημερίδα των Ευρωπαϊκών Κοινοτήτων Αριθ. C 347/15 
2. Ειδικές παρατηρήσεις 
2.1. Άρθρο 1, παράγραφος 2 
Πρέπει να διασαφηνισθεί και να επεξηγηθεί με απλούστερη 
διατύπωση η χρησιμοποίηση της λέξης «επαυξημένες» 
(«incremental»). 
Να προστεθούν στην τελευταία γραμμή τα εξής: «επιμόρφωση 
όλων των ειδών και». 
2.2. Άρθρο 2 
Το κείμενο θα πρέπει να τροποποιηθεί στο τέλος της πρώτης 
πρότασης και αντί των λέξεων «διδακτικών τεχνολογιών» να 
χρησιμοποιηθούν οι λέξεις «των τεχνολογιών μάθησης». 
Στο κείμενο θα πρέπει επίσης να γίνεται αναφορά στους 
κοινωνικούς και πολιτιστικούς στόχους και επιπτώσεις του 
προγράμματος, ιδίως όσον αφορά τα προτεινόμενα πεδία δρά­
σης και τα προς αξιολόγηση προγράμματα. Το πρόγραμμα 
εργασιών της Επιτροπής θα πρέπει επίσης να εφιστά την 
προσοχή σε κοινωνικά και πολιτιστικά κριτήρια. 
2.3. Άρθρο 3, παράγραφος 2 
Το κείμενο δεν είναι σαφές και θα πρέπει να τροποποιηθεί 
και να διατυπωθεί ως εξής: «η αξιολόγηση των προτάσεων 
για σχέδια...». 
Άρθρο 3, παράγραφος 3, πρώτη πρόταση 
Η παράγραφος αυτή χρειάζεται να επαναδιατυπωθεί ως 
ακολούθως, έτσι ώστε το νόημα της να έχει ευρύτερη βάση: 
«... μεταξύ της Επιτροπής και βιομηχανικών επιχειρή­
σεων όλων των μεγεθών, εκδοτικών οίκων και άλλων 
ομάδων που παράγουν εκπαιδευτικό υλικό, ιδρυμάτων 
ανώτερης εκπαίδευσης, καθώς επίσης και εκείνων που 
Βρυξέλλες, 21 Οκτωβρίου 1987. ασχολούνται με την περαιτέρω εκπαίδευση και επαγγελ­
ματική κατάρτιση, ερευνητικών ιδρυμάτων και άλλων 
σχετικών οργανισμών». 
Άρθρο 3, παράγραφος 3, δεύτερη πρόταση 
Τονίζεται ότι η τελευταία πρόταση διαφέρει από την προη­
γούμενη «Περίληψη» του προοιμίου του σχεδίου κανονισμού 
(σελίδα 4). Θα πρέπει να γίνει μνεία του γεγονότος ότι οι 
αφιλοκερδώς συμμετέχοντες που δεν λαμβάνουν ενίσχυση 
από καμιά άλλη πηγή, μπορούν να ζητήσουν χρηματοδότηση 
μέχρι 100%. 
2.4. Άρθρο 6 
Όσον αφορά το ρόλο και τη σύνθεση της (συμβουλευτικής) 
επιτροπής του προγράμματος DELTA, είναι απαραίτητο να 
διασφαλιστεί επαρκής διαβούλευση με εκπροσώπηση των 
ομάδων κοινωνικών και οικονομικών συμφερόντων σχετικά 
με όλα τα θέματα που τους αφορούν για τη μάθηση, την 
εκπαίδευση και την κατάρτιση. Αν μια τέτοια διαβούλευση 
δεν πραγματοποιείται από τα μέλη που διορίζονται από τα 
κράτη μέλη και από τους εμπειρογνώμονες που αυτά καλούν, 
τότε η Επιτροπή θα πρέπει να αναζητήσει πρακτικά μέσα για 
να καταστήσει δυνατή μια ευρεία εισροή απόψεων που πρέπει 
να διατυπωθούν. 
2.5. Άρθρο 8 
Η ΟΚΕ θα έπρεπε να περιλαμβάνεται, μαζί με το Συμβούλιο 
και το Ευρωπαϊκό Κοινοβούλιο, σε εκείνους στους οποίους 
η Επιτροπή υποβάλλει τα αποτελέσματα της ανασκόπησης 
για την οποία γίνεται λόγος. 
Ελπίζεται επίσης ότι, όταν η Επιτροπή υποβάλει τις προ­
τάσεις της για το πολυετές πρόγραμμα DELTA, θα δοθεί 
επαρκής χρόνος για την εξέταση των λόγω προτάσεων. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT